חוק הביטוח הלאומי (תיקון מס' 199), התשע"ח-2017
הצעת חוק פרטית, הכנסת ה-20
פורסם: ספר החוקים, חוברת 2677, עמ' 85, 2017-12-28T00:00:00+02:00
לפני התיקון לחוק, בעלי אשרה ורישיון לישיבת ארעי מסוגים מסוימים לא היו נחשבים כתושבים לפי חוק הביטוח הלאומי [נוסח משולב], התשנ''ה–1995 אם התגוררו בישראל פחות מ-183 ימים מיום קבלת האשרה והרישיון  התיקון לחוק נועד לאפשר להקדים את המועד שממנו ואילך אדם שקיבל אשרה ורישיון לישיבת ארעי מסוג מסוים ייחשב תושב ישראל לעניין החוק האמור, אם אותו אדם התגורר בישראל גם לפני קבלת האשרה והרישיון.  נקבע כי לגבי אדם שקיבל אשרה ורישיון לישיבת קבע מסוגים מסוימים, יימנו במניין 183 הימים הנדרשים גם ימים שבהם התגורר בישראל בחצי השנה שקדמה לקבלת האשרה והרישיון, ובלבד שהוא לא ייחשב כתושב לפני יום מתן האשרה והרישיון.